
Lauksaimniecībā izmantojamie zinātnes pētījumi 

	Nr.
p. k.
	Nosaukums
	Darba uzdevumi
	Finansējums (euro)*
	Izpildītājs
	Zemkopības ministrijas atbildīgais departaments

	1.
	Lauksaimniecības attīstības prognozēšana un politikas scenāriju izstrāde līdz 2050. gadam



	1.1.  modelī aktualizēt visus lauksaimniecību raksturojošus rādītājus;
1.2. pārskatīt siltumnīcefekta gāzu (SEG) emisiju novērtējumu bloku atbilstoši kārtējām metodoloģijas izmaiņām; 
1.3. aktualizēt sociālekonomiskās ietekmes un investīciju nepieciešamības novērtējuma prognozes atbilstoši jaunākiem datiem, informācijai un pieņēmumiem 2024. gadā;
1.4. aktualizēt kūtsmēslu apsaimniekošanas sistēmas prognozēšanas bloku;
1.5. aktualizēt valsts atbalsta maksājumu un ar to saistīto regresiju vienādojumu sistēmu modelī;
1.6. pilnveidot SEG emisiju aprēķinus atbilstoši iepriekšējā gadā izstrādātai rokasgrāmatai; 
1.7. papildināt modeli ar pesticīdu izmantošanas bloku.
	80 000
	Latvijas Biozinātņu un tehnoloģiju universitāte
	Lauksaimniecības departaments

	2.
	Virszemes ūdeņu un gruntsūdeņu kvalitātes pārraudzība īpaši jutīgajās teritorijās un lauksaimniecības zemēs lauksaimniecības noteču monitoringa programmā
	2.1. iegūt korektu informāciju par lauksaimniecības izkliedētā (difūzā) un punktveida avota nozīmi virszemes un pazemes ūdeņu piesārņošanā:
2.1.1. monitoringa izpilde ar mērbūvēm un iekārtām aprīkotās monitoringa stacijās četrās vietās drenu lauka izpētes līmenī un četrās vietās mazā sateces baseina izpētes līmenī, izslēdzot citu piesārņojuma avotu ietekmi uz monitoringa mērījumiem. Papildus ņemt ūdens paraugus divos izkliedētā piesārņojuma posteņos. Paraugu ņemšanas biežums – ne retāk kā reizi mēnesī;
2.1.2. monitoringa izpilde, nosakot lauksaimniecības piesārņojuma ietekmi uz pazemes ūdeņiem, īpaši uz seklo pazemes ūdeņu – gruntsūdeņu – sastāvu 11 urbumos trijās monitoringa stacijās un 10 urbumos īpaši izveidotajās trijās pazemes ūdeņu izpētes vietās. Paraugu ņemšanas izpildes biežums – ne retāk kā reizi ceturksnī;
2.1.3. trijās teritorijās veikt novērojumus par augu barības elementu izskalošanos (N un P savienojumi) no lauksaimniecības punktveida piesārņojuma avotiem (lopkopības saimniecību apsaimniekotās lauksaimniecības zemēs) – ne retāk kā reizi mēnesī;
2.2. uzkrāt un apkopot ūdens kvalitātes datus piesārņojuma modelēšanai Bērzes upes sateces baseinā un tā 15 daļbaseinos, kas atrodas īpaši jutīgas teritorijas platībā. Paraugu ņemšanas biežums – ne retāk kā reizi mēnesī. Veikt piesārņojuma modelēšanu ar starptautiskā praksē lietotajiem FyrisNP (Zviedrija), HYPE (Zviedrija) vai SWAT (ASV) ūdens kvalitātes modeļiem;
2.3. uzkrāt un apkopot datus par izkliedētā piesārņojuma emisijas koeficientiem (N un P noplūdēm) dažādiem zemes lietošanas veidiem un augu sekām. Noteikt atsevišķu ekstremālu hidroloģisku procesu (pavasara palu, epizodisku plūdu, augsnes ūdens erozijas, ziemas perioda noplūžu) ietekmi uz kopējo gada N un P noplūdes raksturu un apjomu. Pētīt piesārņotāju – augu barības elementu (N un P savienojumu) – transformācijas procesus hidrogrāfiskajā sistēmā, lai novērtētu aiztures (pašattīrīšanās) procesus, kas nepieciešami piesārņojuma slodzes aprēķiniem;
2.4. veikt novērojumus par augu barības elementu (N un P savienojumu) koncentrāciju astoņās vietās īpaši jutīgas teritorijas upju baseinos, ņemot ūdens paraugus ne retāk kā reizi mēnesī;
2.5. veikt novērojumus par augu barības elementu koncentrācijas izmaiņām divās virszemes plūsmas un vienā pazemes plūsmas mākslīgajā mitrzemē;
2.6. uzturēt esošās un iespēju robežās pilnveidot monitoringa staciju būves un tehnisko aprīkojumu atbilstoši starptautiskās prakses un HELCOM rekomendācijām;
2.7. pēc Zemkopības ministrijas pieprasījuma sagatavot informāciju ziņojumam Eiropas Komisijai par ūdens un augsnes aizsardzību no lauksaimnieciskas darbības izraisīta piesārņojuma ar nitrātiem.
	61 300

	Latvijas Biozinātņu un tehnoloģiju universitāte
	Lauksaimniecības departaments

	3.
	Aramzemes un ilggadīgo zālāju apsaimniekošanas radītās siltumnīcefekta gāzu (SEG) emisijas un oglekļa dioksīda (CO2) piesaistes uzskaites sistēmas pilnveidošana un atbilstošu metodisko risinājumu izstrādāšana
	3.1.	raksturot pasējas auga izmantošanas ietekmi uz SEG emisijām (LBTU):
3.1.1.	turpināt CO2, CH4 un N2O emisiju vērtēšanu lauksaimniecībā izmantotajās zemēs, izmantojot sarkano āboliņu kā pasējas augu; vismaz trīs kultūraugi ar pasējas auga izmantošanu un bez tā;
3.1.2.	turpināt pasējas auga izmantošanas un izvēlēto kultūraugu ietekmes uz SEG emisijām raksturošanu izpētes teritorijā, kuru apsaimnieko LBTU APP "Agroresursu un ekonomikas institūts" Stendes pētniecības centrs, tostarp novērtēt augsnes īpašību, augsnes mitruma, gaisa temperatūras, nokrišņu, mēslojuma izkliedēšanas un saimniekošanas veida ietekmi uz SEG emisijām;
3.1.3.	sagatavot ziņojumu un zinātnisku publikāciju par pētījuma rezultātiem;
3.2.	izvērtēt Eiropas Komisijas priekšlikumus oglekļsaistīgas lauksaimniecības iniciatīvas ieviešanai (Silava):
3.2.1.	izvērtēt ES likumdošanas priekšlikumus saistībā ar ZIZIMM sektora SEG inventarizācijas un prognožu ziņojumiem, to darbību datiem un nepieciešamajiem uzlabojumiem, ziņojot klimata pārmaiņu mazināšanas pasākumu ietekmi;
3.2.2.	novērtēt Latvijas ZIZIMM sektora klimata pārmaiņu mazināšanas darbību atbilstību kritērijiem, ko ES definējusi oglekļsaistīgas lauksaimniecības pasākumiem un sagatavot priekšlikumus pasākumu atbilstības nodrošināšanai;
3.3.	raksturot augsnes heterotrofās elpošanas ietekmi uz CO2 apriti, SEG emisijām no augsnes un oglekļa ienesi ar augu atliekām aluviālās (palieņu) augsnēs ilggadīgajos zālājos un aramzemēs (Silava & AREI):
3.3.1.	turpināt empīrisko datu (SEG emisijas un augsnes heterotrofā elpošana) ieguvi trijās sējplatībās;
3.3.2.	sagatavot zinātnisku publikāciju par pētījuma rezultātiem ilggadīgajos zālājos, tai skaitā CO2 emisiju faktorus aluviālām augsnēm;
3.3.3.	sagatavot ziņojumu par pētījuma rezultātiem;
3.4.	turpināt empīrisku datu ieguvi par iepriekš aprobēto audzēšanas tehnoloģiju ietekmi uz CO2, CH4 un N2O emisijām no augsnes, augu sekā lietojot trīs atšķirīgus augsnes apstrādes paņēmienus, nodrošinot vismaz 2 sezonas ilgu datu kopu (Silava & AREI).
	70 261
	Latvijas Valsts mežzinātnes institūts "Silava"
	Lauksaimniecības departaments

	4.
	Meliorācijas ietekmes novērtēšana klimata pārmaiņu (plūdu riska) mazināšanā
	4.1. SEG emisiju mērījumi un cēloņsakarību izpēte nosusinātās lauksaimniecības zemēs (LBTU):
4.1.1. veikt dislāpekļa oksīda (N2O), ogļskābās gāzes (CO2), metāna (CH4) un amonjaka (NH3) emisiju mērījumus lauksaimniecībā izmantotās minerālaugsnēs;
4.1.2. noteikt un analizēt dislāpekļa oksīda (N2O), ogļskābās gāzes (CO2), metāna (CH4) un amonjaka (NH3) emisiju cēloņsakarības pētāmajās teritorijās;
4.2. Meliorācijas digitālā kadastra informācijas sistēmas pilnveidošana un funkcionalitātes paplašināšana Latvijas teritorijā (LBTU un LVMI “Silava”):
4.2.1. uzlabot iepriekš izstrādātos algoritmus meliorācijas grāvju automātiskai identificēšanai un tehniskā stāvokļa novērtēšanai un veikt automātisku meliorācijas grāvju klasifikāciju Latvijas teritorijai (LVMI “Silava”);
4.2.2. veikt drenu kolektoru ar diametru 10-20 cm līnijveida objektu topoloģisko savienošanu, izmantojot meliorācijas digitālā kadastra informācijas sistēmā esošos līnijveida objektus un 2021., 2022., 2023. gadā aprobēto valsts nozīmes ūdensnoteku, grāvju tīkla un drenu kolektoru ar diametru lielāku par 20 cm līnijveida objektu topoloģiskās savienošanas metodiku (LBTU).
	51 000
	Latvijas Biozinātņu un tehnoloģiju universitāte
	Lauksaimniecības departaments

	5.
	Pākšaugu aktuālo kaitēkļu efektīvāko ierobežošanas paņēmienu izvērtēšana un noteikšana un lauksaimniecībai nozīmīgāko apputeksnētāju dzīvotspēju ietekmējošo faktoru identificēšana
	5.1. pupu sēklgrauža kaitīguma ekonomiskā sliekšņa noteikšanas un monitoringa metodes pētījums Zemgales un Latgales reģionos (kopā 7–8 lauka pupas sējumos);
5.2. dabiskajos zālājos sastopamo bišu sugu sastāva pētniecība dažādos Latvijas reģionos;
5.3. bišu sugu sabiedrību un daudzveidības sezonālais monitorings laukaugu platībās;
5.4. informācijas tehnoloģiju izmantošana medusbišu saimju pētījumos;
5.5. medusbišu ziedputekšņu paraugu ievākšana un botāniskā sastāva noteikšana.
	80 998


	Latvijas Biozinātņu un tehnoloģiju universitāte
	Lauksaimniecības departaments

	6.
	Lēmuma atbalsta sistēmas izmantošana un pilnveide kaitīgo organismu ierobežošanai integrētajā augļkopībā
	6.1. nodrošināt un uzturēt ābeļu kraupja, ābolu tinēja, augļu koku vēža un ābolu zāģlapsenes attīstības prognozi, izmantojot lēmuma atbalsta sistēmu, un nodrošināt brīvi pieejamu informāciju par kaitīgo organismu kritiskajiem riska periodiem tīmekļvietnē;
6.2. veikt ābeļu kraupja, augļu koku vēža, ābolu tinēja un ābolu zāģlapsenes attīstības un izplatības novērojumus saimniecībās, kurās uzstādītas meteoroloģiskās stacijas, un noteikt augu aizsardzības stratēģijas efektivitāti; 
6.3. turpināt izstrādāt un pārbaudīt lauka izmēģinājumā dažādas augu aizsardzības stratēģijas atbilstoši lēmuma atbalsta sistēmas prognozēm, iekļaujot preparātus, kas atļauti bioloģiskajā audzēšanā;
6.4. laputu prognožu modeļa aprobācija Latvijas apstākļos precīza smidzinājuma laika noteikšanai;
6.5. veikt izmēģinājumu ābeļu stādījumā zaru slimību ierobežošanai.
	30 000

	Latvijas Biozinātņu un tehnoloģiju universitāte
	Lauksaimniecības departaments

	7.
	Latvijā in situ audzēto pārtikā un lauksaimniecībā izmantojamo augu un to savvaļas radinieku ģenētisko resursu potenciāla apzināšana, ievākšana un izpēte
	7.1. apkopot pieejamo informāciju par prioritāro savvaļas sugu izplatību un atradnēm;  
7.2. analizēt apkopoto informāciju, lai saprastu kurām sugām/reģioniem trūkst informācija ('gap analysis');
7.3. no pieejamās informācijas identificēt platības ar lielāku sugu daudzveidību/sastopamību.
	10 000
	Latvijas Valsts mežzinātnes institūts "Silava"
	Lauksaimniecības departaments

	8.
	Nacionālajā gēnu bankā uzkrātā Latvijas vietējo apdraudēto dzīvnieku šķirņu bioloģiskā materiāla gēnu bankas papildināšana un izpēte
	8.1. ievākt bioloģisko materiālu no Latvijas brūnās vecā tipa govs šķirnes un Latvijas zilās govs šķirnes dzīvniekiem un turpināt slaucamo govju un vaislas buļļu genoma analīzi pieaugušajiem un 2022. un 2023. gadā dzimušajiem dzīvniekiem;
8.2. apgūt Latvijas baltās cūkas šķirnes kuiļu bioloģiskā materiāla (spermas) dziļo sasaldēšanu. Ievākt Latvijas baltās cūkas šķirnes dzīvnieku sarus un veikt ģenētiskās analīzes, lai noteiktu cūku genotipus gaļas kvalitāti un iedzimto slimību ietekmējošiem gēniem;
8.3. apkopot iegūto informāciju datubāzē, analizēt iegūtos rezultātus un sagatavot ieteikumus vietējo apdraudēto šķirņu liellopu un cūku pāru atlasei, lai populācijās palielinātu ģenētisko daudzveidību, samazinātu inbrīdingu un iespēju robežās izvairītos no nevēlamu gēnu izplatības populācijās;
8.4. sadarbībā ar šķirnes lauksaimniecības dzīvnieku audzētāju biedrībām iegūt bioloģisko materiālu no vietējo apdraudēto sugu un šķirņu 2023. un 2024. gadā dzimušajiem lauksaimniecības dzīvniekiem.
	25 000
	Latvijas Biozinātņu un tehnoloģiju universitāte
	Lauksaimniecības departaments

	9.
	Latvijas izcelsmes medus autentiskuma, kvalitātes un nekaitīguma novērtējums
	9.1. medus autentiskuma noteikšana, veicot medus sastāvā esošo gaistošo savienojumu analīzi ar gāzu hromatogrāfijas – izotopu attiecības masspektrometrijas metodi. Pētījuma rezultātā izveidotās datubāzes sastādīšana, izmantojot testēšanas algoritmu vismaz 20 ārzemju izcelsmes medus paraugu atšķiršanai no Latvijas medus paraugiem;
9.2. medus kvalitātes parametru (HMF, cukuru satura, elektrovadītspējas, ūdens satura u. c.) noteikšana Latvijas izcelsmes paraugos;
9.3. pesticīdu atlieku izplatības monitorings ar masspektrometrijas metodēm (AEŠH-MS/MS un GH-MS/MS katram paraugam) vismaz 30 paraugos. 15 paraugiem veikt glifosāta noteikšanu ar AEŠH-MS/MS metodi un svina analīzi ar ICP-MS metodi.
	30 000
	Pārtikas drošības, dzīvnieku veselības un vides zinātniskais institūts "BIOR"
	Veterinārais un pārtikas departaments

	10.
	Augu aizsardzības jomā identificēto prioritāro virzienu padziļināta izpēte, veicinot labāku izpratni par drošu un atbildīgu augu aizsardzības līdzekļu (turpmāk - AAL) lietošanu
	10.1. ievākt augu produktu un augsnes paraugus un noteikt tajos esošo  AAL atliekvielu sastāvu un daudzumu, analizēt iegūtos rezultātus saistībā ar smidzinājumiem paraugu ievākšanas vietās; 
10.2. veikt AAL atliekvielu noteikšanu avota ūdeņos, kuros varētu būt potenciāls piesārņojums no lauksaimniecības ražošanas;
10.3. paraugu ievākšana buferjoslās (augsne, ziedaugi) un AAL atliekvielu noteikšana; 
10.4. noteikt ziedputekšņos AAL atliekvielas un analizēt tās saistībā ar botānisko sastāvu.
	60 000

	Latvijas Biozinātņu un tehnoloģiju universitāte
	Lauksaimniecības departaments

	11.
	Kāpostu cekulkodes Plutella xylostella un citu krustziežu dārzeņu kaitēkļu fenoloģijas pētījumi
	11.1. kāpostu cekulkodes imago monitorings;
11.2. kāpostu cekulkodes olu uzskaite uz augiem;
11.3. kāpuru un to bojājumu novērtējums krustziežu dārzeņu stādījumos;
11.4. citu krustziežu dārzeņu kaitēkļu monitorings.
	33 000
	Latvijas Biozinātņu un tehnoloģiju universitāte
	Lauksaimniecības departaments

	12.
	Latvijā plašāk audzēto lauka dārzeņu mēslošanas optimizācija ilgtspējīgu tehnoloģiju nodrošināšanai
	12.1. noskaidrot esošo augu barības elementu nodrošinājumu (NPK) vismaz 10 modeļsaimniecībās Latvijā plašāk audzētajiem dārzeņiem (galviņkāpostiem, burkāniem, sīpoliem, bietēm), veicot augsnes analīzes un rēķinot NPK bilances vismaz četru gadu periodā (2021.–2024.), šajās saimniecībās pārbaudīt izstrādāto mēslošanas normatīvu efektivitāti (2022.–2025.);
12.2. analizēt iegūtos NPK uzskaites datus kontekstā ar augu maiņu, mēslojuma lietojumu, saimniekošanas sistēmu un dārzeņu ražību, kas tiks izmantota mēslošanas normatīvu izstrādei (2021.–2025.); 
12.3. izvērtēt augsnes bioloģisko aktivitāti dažādās saimniecībās ar dažādu barības vielu nodrošinājuma pārvaldību, kā arī lauka izmēģinājumos ar dažādu augu maiņas un zaļmēslojuma starpkultūru izmantošanu (2021.–2025.);
12.4. noskaidrot augu barības elementu (NPK) iznesi ar ražu Latvijā plašāk audzētajiem dārzeņiem (galviņkāpostiem, burkāniem, sīpoliem, bietēm) (2021.–2022.);
12.5. ierīkot lauka izmēģinājumus DI, kur tiks pārbaudīta dažādu zaļmēslojumu un starpkultūru augu ietekme uz NPK bilanci augsnē, dārzeņu ražību un ekonomisko efektivitāti (2021.–2024.); 
12.6. izstrādāt optimālas mēslošanas normas plašāk audzētajiem dārzeņiem atbilstoši plānotajai ražai un augsnes nodrošinājumam ar fosforu un kāliju (2025.);
12.7. sagatavot zinātniskas un populāras publikācijas zināšanu pārnesei (2023.–2025.)
	50 000
	Dārzkopības institūts
	Lauksaimniecības departaments

	13.
	Ilgtspējīga augu aizsardzības sistēma – pašreizējās situācijas analīze, izaicinājumi un nākotnes risinājumi
	13.1. apkopot pieejamo informāciju par ierasto praksi AAL lietojumā dažādos reģionos, dažāda lieluma saimniecībās, dažādiem kultūraugiem, lai noskaidrotu bāzes līniju AAL lietojumā pa kultūraugu grupām, un izstrādāt rekomendācijas turpmākajam AAL lietojuma samazinājumam;
13.2. veikt efektivitātes izmēģinājumus kviešu sējumos, lai salīdzinātu dažādas AAL lietojuma smidzinājuma shēmas un dažādas devas augu augšanas regulatoriem, fungicīdiem, herbicīdiem;
13.3. veikt slimību uzskaiti plašāk audzētajām ziemas kviešu šķirnēm.
	123 343

	Latvijas Biozinātņu un tehnoloģiju universitāte
	Lauksaimniecības departaments

	14.
	ES regulējuma par ilgtspējīgu ieguldījumu veicināšanu ietekmes izvērtējums uz lauksaimniecības nozari

	14.1. ES regulējuma par ilgtspējīgu ieguldījumu veicināšanu ietekmes uz lauksaimniecības produktu ražošanu, pārstrādi un primārām piegādes ķēdēm kvalitatīvs novērtējums Taksonomijas regulējuma (Regula Nr. 2020/852 un uz tās pamata EK pieņemtie deleģētie akti) kontekstā;
14.2. finanšu tirgus iespējamās ietekmes kvalitatīvs novērtējums (Taksonomijas regulējuma kontekstā) uz lauksaimniecības produktu ražošanu un pārstrādi un primārām piegādes ķēdēm;
14.3. rekomendāciju izstrāde Latvijas lauksaimniecības nozarē Taksonomijas regulējuma kontekstā.
	26 000
	Agroresursu un ekonomikas institūts
	Lauksaimniecības departaments

	15.
	Augsnes kaļķošanas un minerālā mēslojuma devu ietekme uz ūdeņu kvalitāti, augsnes agroķīmiskajiem rādītājiem un kultūraugu ražu
	15.1. uzturēt izmēģinājuma lauciņos noteiktu augu seku, kur visos izmēģinājuma lauciņos vienas sezonas ietvaros tiek sēts viens kultūraugs (2021./2022. g. – ziemas rapsis, 2022./2023. g. – ziemas kvieši, 2023. g. – starpkultūra, 2024. g. – pupas, 2025. g. – vasaras mieži, 2026. g. – daudzgadīgo zālaugu mistrs, 1. izmēģinājuma gads, ietverot 50 % tauriņziežu, 2027. g. – daudzgadīgo zālaugu mistrs, 2. izmēģinājuma gads, ietverot 50 % tauriņziežu);
15.2. izmantojot augsnes kaļķošanu, nodrošināt izmēģinājuma lauciņos dažādus augsnes reakcijas (pH) apstākļus, ietverot nekaļķotus, puses no nepieciešamās kaļķošanas devas (2,60 t/ha-1), nepieciešamās kaļķošanas devas (5,60 t/ha-1) un uzturošās kaļķošanas devas atkārtojumus lauciņos, kuros augsnes reakcija ir tuva optimālai (2,50 t/ha-1). 2021. gadā veikta izmēģinājuma lauciņu kaļķošana atbilstoši augsnes agroķīmisko rādītāju novērtēšanas rezultātiem. 16 izmēģinājuma lauciņos tiek uzturētas četras dažādas kaļķošanas devas četros atkārtojumos;
15.3. izmēģinājuma lauciņos lietot četras dažādas minerālā mēslojuma izkliedes devas, ietverot nemēslotus, pusi no ražas izneses nodrošinošas devas (piemēram, NPK = 45:30:45 kg/ha-1), ražas iznesi nodrošinošas devas (piemēram, NPK = 90:60:90 kg/ha-1) un pārpalikumu nodrošinošas devas (piemēram, NPK = 135:90:135 kg/ha-1). Minerālā mēslojuma izkliedes laiks un devas tiks pielāgotas attiecīgā kultūrauga prasībām. 16 izmēģinājuma lauciņos tiek uzturētas četras minerālā mēslojuma izkliedes devas četros atkārtojumos;
15.4. veikt hidroloģiskos mērījumus un ievākt ūdens paraugus izmēģinājuma lauciņos ierīkotajās drenu sistēmās, noteikt ūdens ķīmiskā sastāva izmaiņas, t. sk. pH, kopējā slāpekļa, amonija–slāpekļa, nitrātu–slāpekļa, kopējā fosfora un ortofosfātu–fosfora koncentrācijas (mg l-1) un noplūdes (kg ha-1) atkarībā no izmantotajām kaļķošanas un minerālā mēslojuma devām;
15.5. novērtēt augsnes agroķīmisko rādītāju izmaiņas izmēģinājuma lauciņos atkarībā no izmantotajām kaļķošanas un minerālā mēslojuma devām (piemēram, pH, organisko vielu saturs, NH4-N, NO3-N, P2O5, K2O, Ca, Mg);
15.6. noteikt izvēlēto kultūraugu ražas apjomu un kvalitatīvo sastāvu atkarībā no izmantotajām kaļķošanas un minerālā mēslojuma devām (piemēram, sausna, kopproteīns, slāpeklis, fosfors, kālijs, kalcijs, magnijs);
15.7. apkopot pētījumā iegūtos rezultātus par dažādu augsnes kaļķošanas un minerālā mēslojuma izkliedes devu ietekmi uz ūdens, augsnes un kultūraugu ražas kvalitatīvajiem rādītājiem, novērtēt augsnes kaļķošanas kā ūdens kvalitāti uzlabojoša pasākuma efektivitāti Latvijai raksturīgajos agroklimatiskajos apstākļos.
	13 200
	Latvijas Biozinātņu un tehnoloģiju universitāte
	Lauksaimniecības departaments

	16.
	Lauksaimniecības dzīvnieku radīto siltumnīcefektu gāzu (SEG) un amonjaka emisiju novērtēšana un uzskaite konvencionālās un bioloģiskās saimniekošanas apstākļos
	16.1. atlasīt saimniecības datu ievākšanai saskaņā ar pētījuma metodiku:
16.1.1.  kazu saimniecības;
16.1.2.  putnu saimniecības;
16.1.3.  zirgu saimniecības;
16.2. apmeklēt saimniecības, iepazīstināt tās ar pētījuma metodiku un ievākt sākotnējos datus un paraugus, veikt  dzīvmasas mērījumus saskaņā ar pētījuma metodiku;
16.3. turpināt datu ievākšanu no iepriekšējos gados atlasītām saimniecībām;
16.4. veikt ievākto paraugu testēšanu laboratorijā saskaņā ar pētījuma metodiku;
16.5. veikt iegūto datu apkopošanu un sniegt tos SEG un amonjaka emisiju aprēķinu veicējiem.
	40 000

	Latvijas Biozinātņu un tehnoloģiju universitāte
	Lauksaimniecības departaments

	17.
	Dabisko un antropogēno faktoru ietekmes uz slāpekļa un fosfora savienojumu zudumiem no lauksaimniecības zemēm novērtējums
	17.1. slāpekļa un fosfora savienojumu zuduma novērtējums eksperimentālo lauciņu, drenu lauku, mazo sateces baseinu, mazo un vidējo upju izpētes līmeņos atkarībā no meteoroloģiskajiem un hidroloģiskajiem apstākļiem, zemes lietojuma veidu īpatsvara, nozīmīgākajiem kultūraugiem, mēslojuma līdzekļu izkliedes, meliorācijas sistēmu klātbūtnes, mājdzīvnieku novietnēm. Slāpekļa un fosfora savienojumu koncentrāciju un noplūžu ilgtermiņa mainības tendences, izmantojot Mann-Kendall testu;
17.2. pasākumu ieviešanas ietekmes uz ūdeņu kvalitātes rādītājiem novērtējums, t. sk. slāpekli saturoša minerālā mēslojuma devu izmantošanas ietekme uz slāpekļa un fosfora savienojumu zudumiem eksperimentālo lauciņu izpētes līmenī, slāpekli, fosforu un kāliju saturoša minerālā mēslojuma devu izmantošanas un kaļķošanas ietekme uz slāpekļa un fosfora savienojumu zudumiem eksperimentālo lauciņu izpētes līmenī, organiskā mēslojuma izkliedes un mājdzīvnieku novietņu ietekme uz slāpekļa un fosfora savienojumu zudumiem;
17.3. HYPE modeļa pielietojums pasākumu ieviešanas ietekmes uz ūdeņu kvalitātes rādītājiem modelēšanai, ietverot dažāda platuma buferjoslu ieviešanas gar valsts nozīmes ūdensnotekām un grāvjiem ietekmes novērtēšanu uz slāpekļa un fosfora savienojumu zudumu samazināšanu, samazinātu minerālo un organisko mēslošanas līdzekļu izkliedes devu izmantošanas ietekme uz slāpekļa un fosfora savienojumu zudumu samazināšanu;
17.4. secinājumu sagatavošana par nozīmīgākajiem slāpekļa un fosfora savienojumu zudumu ietekmējošajiem dabiskajiem un antropogēnajiem faktoriem. Ieteikumu izstrāde par pasākumiem, kuri ieviešami, lai samazinātu slāpekļa un fosfora savienojumu zudumus no lauksaimniecības zemēm un mājdzīvnieku novietnēm.
	55 000
	Latvijas Biozinātņu un tehnoloģiju universitāte
	Lauksaimniecības departaments

	18.
	Latvijas lauksaimniecības siltumnīcefekta gāzu robežsamazinājuma izmaksu līkņu (MACC) aktualizēšana lauksaimniecības virzībai uz dekarbonizāciju
	18.1. MACC metodikas attīstīšana un ekosistēmu pakalpojumu vērtības iekļaušana SEG, amonjaka emisiju samazināšanas un CO2 piesaistes palielināšanas pasākumu izvērtēšanā;
18.2. līdz šim izstrādāto MACC līkņu SEG un amonjaka emisijas samazinošu pasākumu izmaksu efektivitātes novērtēšanai papildu variāciju izstrāde, atspoguļojot pasākumu ieviešanas dažādus tempus; 
18.3. žurnāla (Q1-Q2) raksta sagatavošana par MACC pieejas izmantošanu Latvijas lauksaimniecības virzībai uz dekarbonizāciju.
	24 452
	Latvijas Biozinātņu un tehnoloģiju universitāte
	Lauksaimniecības departaments

	19.
	Alternatīvās kaitīgo organismu ierobežošanas iespējas auzu un rudzu sējumos
	19.1. lauka izmēģinājumi  auzu un rudzu sējumos, pamatojoties uz noteikto sēņu daudzveidību, lai noskaidrotu efektīvākos kaitīgo organismu alternatīvos ierobežošanas līdzekļus;
19.2. laboratorijas izmēģinājumi (rudziem un auzām), hiperspektrālās kameras metodikas aprobācijai mikotoksīnus izdalošo patogēno sēņu agrīnajai noteikšanai;
19.3. balstoties uz izmēģinājumos iegūtajiem rezultātiem un literatūras izpēti, veikt alternatīvo ierobežošanas metožu ekonomisko un saimniecisko pamatojumu; 
19.4. patogēno sēņu daudzveidības izpēte auzu un rudzu sējumos, īpašu uzmanību pievēršot bioloģiskajām audzēšanas sistēmām un mikotoksīnus veidojošām sēņu sugām.
	75 000
	Latvijas Biozinātņu un tehnoloģiju universitāte
	Lauksaimniecības departaments

	20.
	Herbicīda aizvietošanas iespējas cīņā ar nezālēm dažādās kultūraugu grupās
	20.1. veikt ietekmes uz vidi novērtējumu un ekonomisko izvērtējumu, samazinot herbicīdu lietojuma reižu skaitu un veicot mehānisku nezāļu ierobežošanu, kombinējot dažādus augsnes apstrādes (aršana, minimālā apstrāde, bezaršana) veidus; 
20.2. veikt dislāpekļa oksīda (N2O), ogļskābās gāzes (CO2), metāna (CH4) emisijas mērījumus 2023. gadā iekārtotajos izmēģinājuma variantos; 
20.3. veikt ilggadīgo analīzi par nezāļu sēklu bankas izmaiņām, lietojot tikai mehānisko nezāļu ierobežošanu; 
20.4. aprobēt nezāļu seguma noteikšanu (datu ieguve un analīze), izmantojot dronu ar multispektrālo kameru.
	80 000

	Latvijas Biozinātņu un tehnoloģiju universitāte
	Lauksaimniecības departaments

	21.
	Increase – Intelektuālas pārtikas pākšaugu ģenētisko resursu kolekcijas Eiropas lauksaimniecības pārtikas sistēmām 
(INCREASE – Intelligent Collections of Food Legumes Genetic Resources for European Agrofood Systems https://www.pulsesincrease.eu/)
	21.1. no atlasītajiem dārza pupiņu (Phaseolus vulgaris) kloniem iegūt vienas sēklas līnijas (Single-Seed Descent (SSD)), lai to varētu nodot projekta partneriem ģenētiskajām analīzēm;
21.2. veikt SSD fenotipisko izvērtējumu; 
21.3. nosūtīt SSD paraugus partneriem ģenētiskajai izvērtēšanai; 
21.4. papildināt atlasīto klonu kolekciju ar jauniem kloniem. 2024. gadā vairāk uzmanības veltīt kāršu pupiņām;
21.5. noteikt katra klona ražu un ražas kvalitāti. Iesaistīties projektā plānotajās  aktivitātēs un informēt sabiedrību par rezultātiem.
	10 000
	Latvijas Biozinātņu un tehnoloģiju universitāte
	Lauksaimniecības departaments

	22.
	Bioloģiskās sēklas pielietošanas nodrošināšanai un izmantošanas paaugstināšanai nepieciešamo pasākumu izstrāde
	22.1. turpināt situācijas izpēti par ES valstīs pastāvošajām tendencēm līdzvērtīgu šķirņu sarakstu veidošanā un pielietošanā, tai skaitā projekta LIVESEEDING rezultātu pielietošanas iespējas, ierobežojot bioloģiskajā lauksaimniecībā atļauju izsniegšanu nebioloģiskas sēklas izmantošanai;
22.2. datu apkopošana par līdzvērtīgajām  laukaugu šķirnēm ar uzņēmumiem, lauku dienu organizētājiem utt. Pētāmās sugas: ziemas un vasaras kvieši, mieži, auzas, zirņi, pupas; 
22.3. turpināt informācijas izvērtējumu par bioloģiskajā lauksaimniecībā izmantotajām šķirnēm valstīs ar līdzīgiem augšanas apstākļiem;
22.4. turpināt šķirņu salīdzinājuma pētījumu izvēlēto laukaugu šķirnēm, nosakot vienu vai vairākus atbilstošākos izmēģinājumu reģionus (Vidzeme, Kurzeme, Latgale). Pētāmās sugas: ziemas un vasaras kvieši, auzas, zirņi; 
22.5. izstrādāt priekšlikumu laukaugu šķirņu izmēģinājumu bioloģiskajā saimniekošanā datubāzes modelim;
22.6. izstrādāt priekšlikumus kritēriju izvēlei, kas laukaugu šķirnes grupētu pēc līdzvērtīgām pazīmēm, ņemot vērā izmantošanu un/vai audzēšanas prasības, viedokļa saskaņošanai iesaistot ieinteresētās institūcijas, organizācijas un interesentus organizētos semināros.
	70 000
	Agroresursu un ekonomikas institūts
	Veterinārais un pārtikas departaments


	23.
	Latvijas iedzīvotāju pārtikas patēriņa datu iegūšana riska izvērtējumu veikšanai un kopējās diētas (Total diet study) pētījumu pieejas izmēģinājumpētījums (pilotēšana)
	23.1. dalībnieku atlase detalizētu pārtikas patēriņa un pagatavošanas datu iegūšanai, izmantojot gan esošu respondentu datu bāzi atbilstoši reģioniem, gan rekrutējot papildus atbilstošajās vecuma grupās, sasniedzot vismaz 500 mājsaimniecības, papildu iegūstot informāciju par :
23.1.1. bērni vecumā 0 - 3 gadi (n=50);
23.1.2. gados vecāki pieaugušie un seniori (65 + gadi, n=100); 
23.2. pārtikas patēriņa un pārtikas pagatavošanas datu iegūšana – lauka darbs (ievērojot sezonālo principu); 
23.3. datu ievade, tīrīšana, apstrāde;
23.4. pētījuma datu analīze, gala ziņojuma un publikācijas sagatavošana, kopējās diētas pieejas paraugu saraksta validēšana un produktu atlaseun iegāde nākamajam pētījumu posmam – analīžu veikšanai.
	60 000
	Pārtikas drošības, dzīvnieku veselības un vides zinātniskais institūts “BIOR”
	Veterinārais un pārtikas departaments

	24.
	Par veterināro zāļu un veterinārmedicīnisko pakalpojumu pieejamību
	24.1. valstī īstenotās zāļu cenu politikas ietekme uz veterināro zāļu un veterinārmedicīnisko pakalpojumu pieejamību;
24.2. pievienotās vērtības nodokļa atšķirīgo likmju finansiālās ietekmes salīdzinājums uz veterināro zāļu un veterinārmedicīnisko pakalpojumu pieejamību;
24.3. analīze par iespējamu atšķirīgu pievienotās vērtības nodokļa likmju ietekmi uz valsts budžetu (veterinārajām zālēm un veterinārmedicīniskajiem pakalpojumiem);
24.4. pievienotās vērtības nodokļa likmes izmaiņu (veterinārajām zālēm un veterinārmedicīniskajiem pakalpojumiem) ietekme uz pārtikas cenām.
	25 000
	Latvijas Biozinātņu un tehnoloģiju universitāte
	Veterinārais un pārtikas departaments

	25.
	Ģenētiski modificētu augu neapzinātas izplatīšanas vidē monitorings un Latvijā pieejamo vides monitoringa programmu izvērtējums saistībā ar ĢMO vispārīgo uzraudzību
	25.1. izvēlēties metodes Latvijas vides monitoringam atbilstoši zinātniskās literatūras analīzei;
25.2. izvērtēt Latvijā esošo vides monitoringa programmu un datu bāžu piemērotību ĢMO vispārīgās uzraudzības veikšanai saistībā ar vides riska novērtējumu un bāzes līniju noteikšanu;
25.3. veikt monitoringu un ievākt ruderālo krustziežu dzimtas augu, kukurūzas augu u.c. augu paraugus potenciāli ar ģenētiski modificētiem augiem piesārņotās teritorijās (ostu apkārtne, dzelzceļa kravu pārkraušanas vietas, rapša pārstrādes rūpnīcu apkārtne u.c.);
25.4. sadarbībā ar VAAD, kurš veic lauku apsekojumus vietās, kur 2021. gadā tika iznīcināti rapša sējumi ar sēklām, kas bija piesārņotas ar GT73, ievākt rapša augu paraugus;
25.5. noteikt ievāktajiem paraugiem ĢMO skrīninga gēnu klātbūtni apvienotos paraugos un nepieciešamības gadījumā identificēt konstatētos ĢMO notikumus individuālos paraugos;
25.6. Nepieciešamības gadījumā ievākto paraugu molekulārajam raksturojumam izmantot sekvenēšanas metodes;
25.7. noteikt nejaušus ĢMO piemaisījumus ziedputekšņos, kā arī sēklās un augu pavairojamajā materiālā mazumtirdzniecībā tirdzniecības vietās klātienē, kā arī on-line vietnēs Latvijā, izmantojot mērķtiecīgu paraugu atlases stratēģiju, pārbaudot sēklas, kas paredzētas mazdārziņiem un citiem nelieliem audzētājiem.
	65 000
	Pārtikas drošības, dzīvnieku veselības un vides zinātniskais institūts “BIOR”
	Veterinārais un pārtikas departaments

	26.
	Vadlīniju izstrāde par dzīvniekveselības apmeklējumu organizēšanu un pilotprojekta īstenošana izstrādāto vadlīniju efektivitātes novērtēšanai
	26.1. sagatavot vienotas dzīvniekveselības apmeklējumu vadlīnijas praktizējošu veterinārārstu apmeklējumiem sauszemes dzīvnieku un akvakultūras turēšanas objektos;
26.2. apkopot un izvērtēt dažādus riska faktorus, kurus nepieciešams ņemt vērā, lai definētu optimālo dzīvniekveselības apmeklējumu skaitu dažādos dzīvnieku turēšanas objektos;
26.3. sagatavot sarakstu ar dzīvnieku turēšanas objektiem, kurus būtu nepieciešams iekļaut to objektu sarakstā, kuros atkarībā no radītajiem riska faktoriem ir obligāti jānodrošina dzīvniekveselības apmeklējumi;
26.4. izstrādāt dzīvniekveselības apmeklējumu veidlapu;
26.5. ieviest pilotprojektu, lai izvērtētu sagatavoto vadlīniju efektivitāti.
	6 000
	Latvijas Biozinātņu un tehnoloģiju universitāte
	Veterinārais un pārtikas departaments

	27.
	Zemes funkcionālās izmantošanas modeļa pilnveide
	27.1. aktualizēt modeļa telpisko informāciju un datus par zemes izmantošanu;
27.2. aktualizēt modeļa vienādojumus un koeficientus;
27.3. iekļaut zemes izmantošanas prognozēšanu lauku līmenī, izstrādājot dinamikas modelēšanu pieeju lauksaimniecības sektoram;
27.4. iegūt un integrēt telpisko informāciju par citiem tradicionāliem bioresursu pārstrādes sektora datiem (ārpus kūdras ieguves, vēja un saules enerģijas ražošanas);
27.5. integrēt modelī Norvēģijas finanšu instrumenta projektu “Ilgtspējīgas augsnes resursu pārvaldības uzlabošana lauksaimniecībā (E2SOILAGRI)” ietvaros iegūto organisko augšņu informāciju.
	90 000
	Latvijas Biozinātņu un tehnoloģiju universitāte
	Meža departaments

	28.
	Veco mežu loma klimata pārmaiņu mazināšanā: informācija Latvijas un Eiropas Savienības meža un saistīto nozaru politiku veidotājiem
	28.1. sagatavot informāciju un nodot Latvijas lēmumu pieņēmējiem un ieinteresētajām pusēm:
28.1.1. ikgadējā (ceturtā) konference Ziemeļvalstu un Baltijas valstu meža nozares ekspertiem;
28.1.2. ZM, KEM un VARAM informēšana par aktuālāko zinātnes jomā - seminārs lēmumu pieņēmējiem;
28.1.3. jaunāko starptautisko zinātnisko atziņu analīze, apkopojums politiku veidotājiem;
28.1.4. dalība Eiropas Klimata pakta vēstnieka iniciatīvā, nodrošinot informācijas izplatīšanu sabiedrībai;
28.2. starptautiskā sadarbībā ar meža nozares pārstāvjiem un pētnieciskajiem institūtiem,  nosūtīt informāciju Eiropas Komisijai (DG CLIMA vai DG ENVI vai DG AGRI);
28.3. ierīkot parauglaukumus un SEG emisiju (CO2, CH4) datu ieguve bērza audzēs veģetācijas sezonā (ne mazāk kā 7 atkārtoti uzmērījumi) saimnieciskās darbības kompleksā ar hidrotehnisko meliorāciju ietekmes raksturošanai; 
28.4. analizēt attālās izpētes datus. Zemsegas, zemsedzes datu ievākšana un analīze (8 objekti) analīzes publikācijas sagatavošanai, raksturojot šo krātuvju izmaiņas kopsakarībā ar audzes vecumu.
	54 000
	Latvijas Valsts mežzinātnes institūts “Silava”
	Meža departaments

	29.
	Latvijas zemes izmantošanas, zemes izmantošanas maiņas un mežsaimniecības (ZIZIMM) sektora klimata pārmaiņu mazināšanas mērķu sasniegšanai īstenojamo darbību siltumnīcefekta gāzu (SEG) emisiju mazināšanai un oglekļa dioksīda (CO2) piesaistes veicināšanai meža apsaimniekošanā sociāli ekonomiskais vērtējums
	29.1. augsnes oglekļa aprites vienādojumu meža zemēs validācijai nepieciešamo empīrisko datu ieguve, atsākot meža augšņu monitoringu starptautiskā Meža veselības monitoringa pirmā līmeņa parauglaukumos;
29.2. darbību datu pilnveidošana Dabas atjaunošanas regulas iespējamās ietekmes uz ZIZIMM sektora radītajām SEG emisijām un CO2 piesaisti raksturošanai;
29.3. ZIZIMM sektora klimata pārmaiņu mazināšanas mērķu sasniegšanai īstenojamo darbību ietekmes novērtēšanas vienādojumu pilnveidošana, izmantojot jaunāko pētījumu atziņas;
29.4. modelēšanas instrumentu un programmnodrošinājumu saimnieciskās darbības ietekmes novērtēšanai un prognozēšanai mežaudžu līmenī pilnveidošana, veidojot uz attālās izpētes datiem un meža resursu monitoringa parauglaukumu informāciju balstītu mikroaudžu interpretācijas un modelēšanas sistēmu;
29.5. sagatavot 3-5 ZIZIMM mērķu sasniegšanas scenārijus un to aprakstus informatīvajam ziņojumam lēmumpieņēmējiem.
	115 000
	Latvijas Valsts mežzinātnes institūts “Silava”
	Meža departaments

	30.
	ZIZIMM mērķu sasniegšanai nepieciešamo lēmumu pieņemšanas atbalsta sistēmas izstrāde, optimālā pasākumu kopuma noteikšana un nepieciešamā finansējuma prognoze
	30.1. izstrādāt interaktīvu pasākumu darbības aprakstu, kā arī interaktīvu atspoguļojumu pasākumu ietekmei uz neto SEG emisijām, nodarbinātību un dzīvotņu kvalitāti;
30.2. izstrādāt pieeju un algoritmus pasākumu interaktīvai atspoguļošanai, ņemot vērā dažādu pasākumu savstarpēji papildinošu vai izslēdzošu ietekmi, kā arī pasākumu realizācijas mērogu variācijas;
30.3. izstrādāt pieeju lietotnes izveidei un izstrādāt lietotnes testa versiju;
30.4. novērtēt iespējas veikt pasākumu ietekmes rezultātu agriģēšanu reģionu līmenī;
30.5. veikt ietekmes uz tautsaimniecību novērtējumu 3-5 ZIZIMM mērķu sasniegšanas scenārijiem.
	90 000
	Latvijas Biozinātņu un tehnoloģiju universitāte
	Meža departaments

	31.
	Latvijā audzētu saulespuķu attīstības perspektīvas
	31.1. turpināt Eiropā, Ukrainā un citur pasaulē radītu agrīno saulespuķu šķirņu un hibrīdu demonstrējumu Latvijas apstākļos  ap 10 šķirnēm, kuras varētu būt piemērotas uzlabotas kvalitātes saulespuķu eļļas ieguvei (2023. –2025.);
31.2.  novērtēt šo šķirņu ražību un sēklu kvalitāti, ieņēmību  vai izturību pret postošākajām saulespuķu slimībām,  piemērotību audzēšanai  integrētajā  (2023. –2025.) un bioloģiskajā audzēšanas sistēmā (2024. – 2025.) Latvijas agroklimatiskajos apstākļos; 
31.3.  iegūt datus, lai izstrādātu ieteikumus saulespuķu audzēšanas tehnoloģijai  un šo tehnoloģiju agroekonomisko izvērtējumam Latvijas apstākļos (2025.); 
31.4.  veikt analītisku izvērtējumu laboratorijās, nosakot iegūtās eļļas daudzumu un kvalitāti, tai skaitā vērtīgo taukskābju īpatsvaru;
31.5.  īstenot publicitātes un informatīvos pasākumus par pētījuma rezultātiem (lauku dienu demonstrējumi 1x sezonā, sniegt prezentācijas pasākumos, publikācijas populārzinātniskos izdevumos lauksaimniekiem).
	50 000
	Agroresursu un ekonomikas institūts
	Lauksaimniecības departaments

	32.
	Latvijas vietējās bites populācijas ģenētiskā materiāla izpēte un saglabāšana

	32.1. sadarbībā ar Latvijas biškopjiem, ievākt bioloģisko materiālu paraugus no dažādām saimēm, kas pēc ārējām morfoloģiskajām pazīmēm varētu būt Rietumeiropas tumšās bite (Apis mellifera mellifera L.);
32.2. veikt ievākto paraugu bišu spārnu morfoloģisko un DNS analīzi;
32.3. dravās vērtēt iegūtā materiāla atbilstību Latvijas vietējās bites kvantitatīvajām (ziemotspēja, barības patēriņš, attīstība sezonas laikā)  un kvalitatīvajām (iedzimtība, slimību izturība, ārējais izskats) prasībām;
32.4. veikt informācijas apmaiņu ar NORDgen un biškopības nozares organizācijām bišu ģenētisko resursu saglabāšanas jautājumos.
	15 500 
	**
	Lauksaim-niecības departaments


	33.
	Meža cūku skaita un populācijas blīvuma kontroles metodikas izstrāde un  sistēmas ieviešana Latvijā, lai novērstu Āfrikas cūku mēra (ĀCM) izplatību
	33.1. izstrādāt un validēt meža cūku populācijas uzskaites metodiku izmantošanai Valsts meža dienesta noteiktajās medījamo dzīvnieku uzskaites vienībās; 
33.2. izstrādāt kontroles sistēmu, kas ļautu izlases veidā (vai pēc nepieciešamības) pārliecināties par meža cūku faktiskā skaita un populācijas blīvuma atbilstību ĀCM uzraudzības un apkarošanas stratēģijā noteiktajam mērķim.
	78 000
	Latvijas Valsts mežzinātnes institūts “Silava”
	Veterinārais un pārtikas departaments

	34. 
	Melno graudu alkaloīdu un Fusarium  mikotoksīnu T-2, HT-2 un zearalenona pārtikas piesārņojuma līmeņa noteikšana pārtikā izmantojamos Latvijas graudos un to pārstrādes produktos
	34.1. veikt melno graudu alkaloīdu un Fusarium  mikotoksīnu T-2, HT-2 un zearalenona daudzuma noteikšanu pārtikā izmantojamos Latvijas graudaugos un to pārstrādes produktos (ziemas un vasaras kvieši, vasaras mieži, rudzi, auzas, kā arī to pārstrādes produkti) (kopā vismaz 150 paraugi);
34.2. apkopot un izvērtēt iegūtos rezultātus, izstrādāt ieteikumus pārtikā izmantojamo Latvijas graudu audzētājiem un pārtikas ražotājiem mikotoksīnu līmeņa samazināšanai graudos un to produktos;
34.3. nosūtīt iegūtos piesārņojuma datus EFSA.
	26 660
	Pārtikas drošības, dzīvnieku veselības un vides zinātniskais institūts "BIOR"
	Veterinārais un pārtikas departaments

	35.
	Riska izvērtējums slēgta tipa dzīvnieku kapsētās
	35.1. noteikt vektordatus dzīvnieku kapsētām, kuras beigušas darbību, bet nav likvidētas; 
35.2. izstrādāt metodiku augsnes paraugu ņemšanai; 
35.3. iegūt augsnes paraugus un veikt to izmeklēšanu;
35.4. analizēt augsnes sastāvu, ģeoloģiskās un hidroģeoloģiskās izpētes rezultātus teritorijā;
34.5. apkopot pētījumā iegūtos datus un rezultātus;
35.6. sagatavot informāciju sistēmā (ATIS);
35.7. izstrādāt metodiku pēc kuras nosaka  aizsargjoslu (platumu) ap dzīvnieku kapsētām.
	42 000
	**
	Veterinārais un pārtikas departaments

	36.
	Labas prakses vadlīnijas orālai lietošanai paredzētu veterināro zāļu manuālai iejaukšanai barībā
	36.1. iepazīties  ar  orālai lietošanai paredzētu veterināro zāļu (kas nav paredzētas ārstnieciskās barības ražošanai) iejaukšanu barībā produktīvo dzīvnieku novietnēs atšķirīgās turēšanas sistēmās; 
36.2. iepazīties ar  Eiropas Komisijas priekšlikumu deleģētajai regulai par piemērotiem pasākumiem, ar kuriem nodrošina, ka iedarbīgi un droši tiek lietotas reģistrētas veterinārās zāles, kuras izrakstītas produktīviem dzīvniekiem un kuras dzīvnieku turētājs tiem ievada orāli, bet ne ar ārstniecisko barību;
36.3. izstrādāt labas prakses vadlīnijas par orālai lietošanai paredzēto zāļu iejaukšanu barībā, ņemot vērā, ka:
36.3.1. vadlīnijas paredzētas praktizējošiem  veterinārārstiem un produktīvo dzīvnieku īpašniekiem (turētājiem);
36.3.2. vadlīnijās apraksta prasības zāļu izrakstīšanai un lietošanai dažādām produktīvo dzīvnieku sugām (liellopi, mājputni, akvakultūra) dažādās turēšanas sistēmās; 
36.3.3. vadlīnijās apraksta Deleģētās regulas II. un III. sadaļā noteiktās prasības. 
	8 000
	**
	Veterinārais un pārtikas departaments

	37.
	Ilgtspējīgas pārtikas sistēmas padziļināts izvērtējums un pasākumi pārtikas izšķērdēšanas mazināšanai
	37.1. priekšlikumu sagatavošana par pārtikas izšķērdēšanas  samazināšanas iespējām (piem., ziedošana, neatbalstoša izskata produktu izplatīšana, blakusproduktu izstrāde u.c.) primārajā ražošanas posmā, pārtikas  ražošanas posmā, mazumtirdzniecības posmā, t.sk. ēdināšanas uzņēmumos, un mājsaimniecībās Latvijā;
37.2. pārtikas ražošanas sektora padziļināts esošās situācijas izvērtējums ilgtspējas skatījumā un iespējamie varianti, kas jau tiek darīts, un priekšlikumu sagatavošana turpmākajām darbībām, lai nodrošinātu ilgtspējīgas pārtikas  attīstību ilgtermiņā Latvijā saistībā ar Eiropas Komisijas iniciatīvām par ilgstējīgām pārtikas sistēmām.
	50 000
	**
	Tirgus un tiešā atbalsta departaments

	38.
	Komerciālo lauku saimniecību ienākumu veidošanās un nozaru starppatēriņa analīze
	38.1. saimniecību ieņēmumu un izmaksu struktūras analīze;
38.2. saimniecību ienākumu veidošanās komponentes un ietekmes faktori, tostarp atbalsta pasākumu un tirgus ieņēmumu nozīme kopējo ieņēmumu veidošanā;
38.3. saimniecību finanšu rādītāju, tostarp rentabilitātes, analīze;
38.4. saimniecību ieguldījumu un pieejamo finansēšanas resursu analīze;
38.5. lauksaimniecības nozaru starppatēriņa sadalīšanas metodoloģijas pilnveidošana un starppatēriņa vērtības aprēķins pa lauksaimniecības nozarēm – graudaugi, rapši, lopbarības kultūras, dārzeņi, kartupeļi, pākšaugi, augļi un ogas, citi augu produkti, piens, liellopi, cūkas, mājputni, olas, citi dzīvnieku produkti.
	70 000
	**
	Tirgus un tiešā atbalsta departaments

	39.
	Lauku saimniecību uzskaites datu tīkla pārveides saimniecību ilgtspējas datu tīklā izpēte, prasības un ieviešanas nosacījumi
	39.1. veikt saimniecību ilgtspējas datu tīklā iesniedzamās informācijas apzināšanu un analīzi;
39.2. izpētīt un izvērtēt mūsdienīgu un digitālu datu vākšanas metožu izmantošanas iespējas;
39.3. izpētīt administratīvā sloga mazināšanas iespējas lauksaimniekiem un institūcijām, sniedzot un apstrādājot saimniecību ekonomiskos un ilgtspējas rādītājus;
39.4. apzināt iespējamās atkārtotas datu izmantošanas iespējas, šo datu ieguvi un sniegšanu Eiropas Komisijai;
39.5. veikt darbu pie ilgtspējas datu vākšanas sistēmas projekta izstrādes;
39.6. plānot nepieciešamo budžetu datu vākšanas sistēmas izveidei un darbības uzsākšanai.
	85 000
	**
	Tirgus un tiešā atbalsta departaments

	40.
	Kultūraugu ražību prognozēšanas metodiku izvērtēšana un jaunu metodiku izstrāde
	40.1. izpētīt un aktualizēt kultūraugu ražību prognozēšanas plānus un metodikas;
40.2. pamatojoties uz jauno Komisijas Īstenošanas 2023. gada 25. jūlija regulu (ES) 2023/1538, ar ko paredz noteikumus par to, kā Eiropas Parlamenta un Padomes Regulu (ES) 2022/2379 piemēro attiecībā uz augkopības produkcijas statistiku, izstrādāt un aprakstīt jaunas kultūraugu ražas prognozēšanas metodikas un atskaišu formas papildus trīs kultūraugiem, par kuriem līdz šim nebija nepieciešams EK ziņot ražas prognozes;
40.3. laukaugu ražas prognozēšanas ekspertu darba grupas informēšana par zinātniskā projekta rezultātiem un to pielietojumu.
	5 000
	**
	Tirgus un tiešā atbalsta departaments

	41.
	Vietējo pārtikas produktu veicināšanas un aizsardzības pasākumi Eiropas Savienības valstīs
	41.1.	identificēt Eiropas Savienības (ES)  valstu piemērotos vietējo pārtikas produktu veicināšanas un aizsardzības pasākumus un mērķus to īstenošanai (piemēram, vai tie ir ekonomiski, vides, kultūras vai sociālās dabas?);
41.2.	identificēt ES valstu mazumtirgotāju un arī sabiedrisko organizāciju darbības vietējo pārtikas produktu veicināšanas un  aizsardzības pasākumu īstenošanā;
41.3.	izvērtēt  vietējo pārtikas produktu veicināšanas un aizsardzības pasākumu ietekmi uz ES valstu ekonomikām, tostarp,  vai tie ierobežo citu valstu produktu importu vai arī veicina vietējo pārtikas produktu noietu;
 41.4.	izvērtēt ES valstu  īstenoto pasākumu ietekmi uz  pārtikas produktu cenas mazumtirdzniecībā;  
41.5. izvērtēt  ES valstu piemēroto pasākumu    saderību ar ES tiesību aktiem par vienoto tirgu un konkurences tiesībām; 
41.6.	izvērtēt kādi vietējo pārtikas produktu veicināšanas vai aizsardzības pasākumi būtu visefektīvāk izmantojami Latvijā (valsts, sabiedrisko organizāciju un mazumtirgotāju līmenī).
	50 000
	**
	Tirgus un tiešā atbalsta departaments

	42.
	Ūdensnoteku (novadgrāvju) sateces baseinu automātiskās ģenerēšanās rīka izveide
	42.1. izstrādāt metodoloģiju ūdensnoteku sateces baseinu noteikšanai. Sateces baseini ģenerējami visām ūdensnotekām, katrai ņemot vērā uz ūdensnoteku satekošos ūdeņus no drenu sistēmām, grāvjiem un virszemes ūdeņu noteces atkarībā no reljefa slīpuma virziena;
42.2. izstrādāt automātisku rīku, kurš ģenerētu visas Latvijas teritorijā esošo ūdensnoteku sateces baseinus, neatkarīgi no piederības: viena īpašuma, koplietošanas vai pašvaldības nozīmes koplietošanas ūdensnotekas;
42.3. uzģenerētajiem sateces baseiniem jābūt pieejamiem publiskajā interneta vietnē “melioracija.lv”, platībai jābūt redzamai izvēlnē pie attiecīgās ūdensnotekas un ģeometrijai attiecīgi redzamai kartē. Kā arī uzģenerētajiem sateces baseiniem ir jābūt Lauku atbalsta dienestam iekļaušanai lauku bloku kartēs;
42.4. veikt analīzi par sateces baseinu lielumiem atkarībā no ūdensnoteku garuma, vidējās sateces baseinu platības reģionā, novadā, pagastā.
	60 000
	**
	Tirgus un tiešā atbalsta departaments

	43.
	Lauksaimniecības un mežsaimniecības ietekme uz lauku telpu – ekonomiskie un sociālie aspekti
	43.1. lauku ietekmes komponenšu un ietekmes faktoru analīze, nosakot galveno pamatnozaru – lauksaimniecības un mežsaimniecības rādītājus, kas raksturo ietekmes uz lauku telpu;
43.2. lauku telpas pielietojamo nozares rādītāju statistiskā un telpiskā analīze, tostarp vērtējot pamatnozaru – lauksaimniecības un mežsaimniecības teritoriālo atšķirību ietekmi uz lauku telpu;
43.3. lauku telpu ietekmējošo nozares resursu analīze;
43.4. lauku telpas pilotteritoriju kvalitatīva un kvantitatīva sociālā un ekonomiskā izpēte;
43.5. iegūto lauku telpas raksturojošo datu integrācija un interpretācija;
43.6. ieteikumu sagatavošana lauku telpas politikas veidotājiem un novērtētājiem.
	59 034
	**
	Lauku attīstības atbalsta departaments


Piezīmes.
1. * Zinātnes projekta īstenošanai kārtējā gadā noteiktais finansējums.
2. ** Izpildītājs, kas atbilstoši zinātnes projektu vērtēšanas kritērijiem iegūst lielāko punktu skaitu."
